මේ අතර තුන්වෙනි එක්දින තරගය එංගලන්තය විසින් මුදලට පාවා දෙනු ලැබූ බවටත්, තමන්ට හැඟෙන්නේ යැයි ඉන්දීය රූපවාහිනි චැනලයකට ප්‍රකාශයක් නිකුත් කළ ඉජාස් බට් පසුව බී. බී. සී. ගුවන් විදුලියට පැවසුවේ තමා එවැනි ප්‍රකාශයක් නොකළ බවයි.”එංගලන්ත පිල තුන්වැනි තරගය මුදලට පාවා දුන් බවට බුකීකරුවෝ කළ ප්‍රකාශයක් තමයි මම පැවසුවේ” ඉජාස් බට් පැවසීය.බට්ගේ චෝදනාව සම්බන්ධයෙන් එංගලන්ත ක්‍රිකට් පාලක මණ්ඩලය මේ දක්වා කිසිදු ප්‍රකාශයක් නිකුත් කර නැත.පකිස්තානය තහනම් කළ යුතුයිමේ පිළිබඳව මාධ්‍යයට අදහස් දැක්වූ හිටපු එංගලන්ත නායක ශ්‍රීමත් ඉයන් බොතම් පැවසුවේ ඉජාස් බට් බුකීකරුවෝ දැන හඳුනාගත්තේ කෙසේදැයි තමා දැනගැනීමට කැමති බවයි.”අයි. සී. සී. එක නැඟී සිටීමට අවශ්‍යයි.ඔවුන් පිට කොන්ද කෙලින් තියාගෙන වැඩ කළ යුතුයි” බොතම් ප්‍රකාශ කළේය.”පාකිස්තාන ක්‍රිකට් ක්‍රීඩකයින්ට එල්ල වී තිබෙන තරග පාවාදීමේ චෝදනා සම්බන්ධව පරීක්‍ෂණ කටයුතු නිමාවට පත්වන තෙක් ජාත්‍යන්තර ක්‍රිකට් පිටියේ පාකිස්තානය තහනම් කළ යුතුයි” ඉයන් බොතම් වැඩිදුරටත් ප්‍රකාශ කළේය..